google/wiki40b huggingface dataset:
Ελισάβετ του Μπουργκ

Βασίλισσα της Σκωτίας

Μετά τον γάμο είχε έντονη και ταραχώδη ζωή, συμμετείχε σε όλα τα δραματικά γεγονότα στο πλευρό του συζύγου της με αποτέλεσμα να φυλακιστεί 11 χρόνια την εποχή που ο Εδουάρδος Α΄ έβαλε στόχο να αφανίσει τον Ροβέρτο Μπρους λίγο πριν τον θάνατο του.
Η Ελισάβετ συνάντησε για πρώτη φορά τον Ροβέρτο Μπρους όταν ήταν κόμης του Κάρρικ και παντρεύτηκαν στο Γρουίτλ (1302) κοντά στο Έσσεξ, η Ελισάβετ ήταν 18 ετών και ο σύζυγος της 10 χρόνια μεγαλύτερος. Ο Ροβέρτος Μπρους και η Ελισάβετ στέφθηκαν στο Σκόρν βασιλείς της Σκωτίας (27 Μαρτίου 1306), η στέψη έγινε κάτω από τις σκληρές απειλές του ηλικιωμένου Εδουάρδου Α΄ ο οποίος στο τέλος της ζωής του διεκδίκησε σκληρά την Σκωτία μετά την εκτέλεση του Γουίλιαμ Γουάλας, αναφέρεται ότι η Ισαβέλλα μετά την στέψη της δήλωσε ότι είναι με τον σύζυγο της βασιλείς του Μαΐου.

Αιχμάλωτη των Άγγλων

Μετά την ήττα των Σκωτσέζων στην μάχη του Μέθβεν (19 Ιουνίου 1306) ο Ροβέρτος Μπρους έστειλε την Ελισάβετ, την κόρη του από τον πρώτο του γάμο Μαρζορί και τις αδελφές του Μαρία και Χριστίνα στο κάστρο του Κίλντρομ υπό την προστασία του αδελφού του Νάιγκελ Μπρους. Οι Άγγλοι πολιόρκησαν σκληρά στο κάστρο που έπεσε από την δωροδοκία κάποιου Άγγλου σιδερά, ο Νάιτζελ Μπρους και οι άντρες του κρεμάστηκαν και αποκεφαλίστηκαν για εσχάτη προδοσία. Οι κυρίες δραπέτευσαν με την βοήθεια του κόμη του Άθολ και βρήκαν καταφύγιο στο ιερό του Αγίου Ντουθάκ στο Ταιν αλλά συνελήφθησαν από τον κόμη του Ρος και οδηγήθηκαν στον Εδουάρδο Α΄. Ο βασιλιάς διέταξε να φυλακιστούν οι αδελφές του Μαρία και Ισαβέλλα σε ξύλινα κελιά στα κάστρα του Ρόξμπουργκ και του Μπέργουικ, την 9χρονη κόρη του Μαρζορί έστειλε μοναχή στο Βάλτον.
Η Ελισάβετ έμεινε αιχμάλωτη με σκληρή επιτήρηση 8 χρόνια (1306 - 1314), ο κόμης του Άλθολ ο οποίος βοήθησε τις κυρίες να δραπετεύσουν κρεμάστηκε και αποκεφαλίστηκε στην συνέχεια έκαψαν το σώμα του ενώ το κεφάλι του κρεμάστηκε στον Πύργο του Λονδίνου. Μετακινήθηκε διαδοχικά από το Μπούρστγουικ - ιν - Χόντερνες, Γιορκσάιρ στον ξενώνα του Μπίσαμ, Μπέρκσαιρ (1312), στο κάστρο του Ουίνδσορ (Οκτώβριος 1312), στο αβαείο του Σάφτεσμπερι, Ντόρσετ (Μάρτιος 1313) και τελικά στο Κεντ μέχρι τον Ιούνιο του 1314. Μετά την μάχη του Μπάνοκμπερν μετακινήθηκε στην Γιορκ όπου συναντήθηκε με τον Εδουάρδο Β΄ της Αγγλίας, τον Νοέμβριο του 1314 απελευθερώθηκε και επέστρεψε στην Σκωτία.

Θάνατος της Ελισάβετ

Η Ελισάβετ πέθανε (27 Οκτωβρίου 1327) στα ανάκτορα του Καλλέν σε ηλικία 43 ετών και τάφηκε στο αβαείο του Ντάνφερμλαϊν τόπο ταφής των βασιλέων της Σκωτίας από το 1093, ο Ροβέρτος Μπρους πέθανε 18 μήνες αργότερα. τμήματα του τάφου της βρίσκονται σήμερα στο Εθνικό Μουσείο της Σκωτίας. Ο τάφος της βρισκόταν στην Αγία Τράπεζα του αβαείο σε έναν αλαβάστρινο τάφο διακοσμημένο με χρυσά φύλλα, Το αβαείο καταστράφηκε από τους Καλβινιστές (1560), ο τάφος του Ροβέρτου Μπρους βρέθηκε από τους αρχαιολόγους (1819) και αργότερα της Ελισάβετ (1917), οι σωροί τους τοποθετήθηκαν σε νέο τάφο. Τα όργανα της βασίλισσας αφαιρέθηκαν και τάφηκαν στην ενοριακή εκκλησία της Καλλέν.
869 Μελλένα

Φυσικά χαρακτηριστικά

Η μέση διάμετρος της Μελλένας εκτιμάται σε 18,52 χιλιόμετρα. O φασματικός τύπος της είναι άγνωστος, ενώ το άλβεδό της είναι 0,056. Είναι άγνωστο αν και με ποια περίοδο περιστρέφεται η Μελλένα γύρω από τον εαυτό της.
Θεσσαλική Ραδιοφωνία Τηλεόραση

Ιστορικό

Αποτελεί έναν από τους κυριότερους περιφερειακούς σταθμούς της Ελλάδας. Σημαντικό μέρος του προγράμματός του αποτελεί παραγωγή του ιδίου οργανισμού, ενώ χαρακτηρίζεται από χρηματοδοτική αυτάρκεια και υποδομές εκπομπής τηλεοπτικού σήματος. Η ίδρυση των ελληνικών τηλεοπτικών σταθμών τοπικής και περιφερειακής εμβέλειας ξεκίνησε μετά από δύο έτη από την ίδρυση των πανελλαδικών εθνικής εμβέλειας σταθμών, που δημιουργήθηκαν μετά την απορρύθμιση που συντελέστηκε στις τηλεοπτικές συχνότητες την περίοδο 1989 με 1990.
Ξεκίνησε να εκπέμπει στις 5 Φεβρουαρίου του 1990 (δυόμιση μήνες μετά την πρώτη εκπομπή του Mega Channel και ενάμιση μήνα μετά την πρώτη εκπομπή του ΑΝΤ1). Η TRT διαθέτει στούντιο σε Βόλο, Λάρισα, Καρδίτσα και Αθήνα. Ο σταθμός μεταδίδεται συνεχώς και τα προγράμματά του απευθύνονται σε ευρύ κοινό όλων των ηλικιών.

Πρόγραμμα

Ο σταθμός μεταδίδει τοπικές ενημερωτικές, πολιτιστικές, αθλητικές, σατιρικές και αγροτικές εκπομπές, δελτία ειδήσεων και τηλεπωλήσεις. Στις 7 Μαΐου του 2015, εντάχθηκε στο τηλεοπτικό δίκτυο της HellasNet, ενώ για ένα εξάμηνο δικτυωνόταν με το περιφερειακό Attica TV αναμεταδίδοντας την ενημερωτική εκπομπή "LIVE" που την παρουσίαζε ο Κώστας Αργυρός, ο οποίος μετέπειτα αποχώρησε από τον τηλεοπτικό σταθμό και την HellasNet.

Επίγεια και αναλογικά

Η TRT από το ξεκίνημά της το 1989 μέχρι τον Νοέμβριο του 2014, εξέπεμπε αναλογικά από τo Πήλιο (UHF CH24), το Δοβρούτσι (UHF CH51), την Καλαμπάκα (UHF CH55) και την Ελασσόνα (UHF CH62). Το 2008 εγκρίθηκε για ψηφιακή μετάδοση μαζί με τους άλλους τέσσερις σταθμούς της ίδιας περιοχής (Astra, ΖΕΥΣ, Θεσσαλία και TV10) οπότε από τον Αύγουστο του 2014 ξεκίνησε την ψηφιακή εκπομπή του από το Δοβρούτσι, και τρεις μήνες αργότερα άλλαξε όλες τις αναλογικές μεταδόσεις του σε ψηφιακές μέσω της Digea. Μέχρι σήμερα και τα πέντε κανάλια της Κεντρικής Ελλάδας μεταδίδονται ψηφιακά από το Κανάλι 47 UHF / SFN, σε όλη την Κεντρική Ελλάδα και την Εύβοια, συμπεριλαμβανομένου ενός μεγάλου μέρους της Αθήνας, καλύπτοντας μια έκταση άνω των εκατομμυρίων κατοίκων.

Δορυφορικά

Ο σταθμός μεταδιδόταν πανελλαδικά μέσω της πλατφόρμας του COSMOTE TV δορυφορικά (θέση 670) και καλωδιακά μέσω IPTV ή Conn-X. Η συνεργασία με την COSMOTE TV έληξε στις 25 Νοεμβρίου 2018.

Ράδιο Βέρα 91.8

Η Βολιώτικη Ελεύθερη Ραδιοφωνία ή αλλιώς Ράδιο Βέρα 91.8 ξεκίνησε τον Απρίλιο του 1989 από τα κεντρικά γραφεία της (υπό σύσταση τότε) TRT στο κέντρο του Βόλου. Είναι ενημερωτικός και ψυχαγωγικός σταθμός και λειτουργεί όλο το εικοσιτετράωρο. Ο σταθμός λειτουργεί με την 65/4.5.2004 νόμιμη βεβαίωση από το ΕΣΡ και εκπέμπει από το κέντρο εκπομπής του Πηλίου καλύπτοντας όλο το νομό Μαγνησίας.

TRT 95.1

Το Ράδιο TRT 95.1 ξεκίνησε στις 29 Οκτωβρίου 1995 από τα στούντιο του ομότιτλου καναλιού στη Λάρισα (γωνία Καστοριάς με Φαρσάλων). Ο σταθμός λειτουργεί όλο το εικοσιτετράωρο, με πλήρες πρόγραμμα ψυχαγωγίας και πληροφόρησης. Ο σταθμός λειτουργεί με την 6/24.1.2006 νόμιμη βεβαίωση από το ΕΣΡ, εκπέμπει από το κέντρο εκπομπής "Δοβρούτσι" καλύπτοντας όλη τη Θεσσαλία ενώ από τα τέλη του 2011 συνεργάζεται με τον Real FM 97.8 αναμεταδίδοντας μέρος του προγράμματός του.
919 Ιλζεμπίλ

Φυσικά χαρακτηριστικά

Η μέση διάμετρος της Ιλζεμπίλ εκτιμάται σε 27,64 χιλιόμετρα. O φασματικός τύπος της είναι C (ανθρακούχος), ενώ το άλβεδό της είναι 0,070.
Κώτσος Κασάπογλου

Βιογραφικά στοιχεία

Γεννήθηκε στις 15 Νοεμβρίου 1935 στην  Πρίγκηπο της Κωνσταντινούπολης και είναι το τέταρτο παιδί του Νικολάου και της Ευφροσύνης Κασάπογλου.
Ξεκίνησε την ποδοσφαιρική του καριέρα το 1950 από την τοπική ομάδα του νησιού (Adalarspor) και πολύ γρήγορα φάνηκε το ταλέντο του. Το 1953 πήγε στην ομάδα του Πέρα Κλουμπ (τουρκ. Beyoğluspor) και το 1956 πήρε μεταγραφή στην Ιστανμπούλσπορ ΑΣ (İstanbulspor), όπου έκανε μεγάλη καριέρα ως επιθετικός.
Ήταν γρήγορος και καλός χειριστής της μπάλας. Για πολλά χρόνια ήταν αρχηγός της ομάδος. Αγωνίστηκε μέχρι το 1974.

Διακρίθηκε επίσης για τα εύστοχα πέναλτι. Τον αποκαλούσαν «Βασιλιά των πέναλτι».

Επίσης έπαιξε και στην ομάδα Vefa SK.

Είχε 2 συμμετοχές με την εθνική ομάδα της Τουρκίας ως Yorgo Kasapoğlu και 9 ως  Koço Kasapoğlu.

Πέθανε το 2016 στην Αθήνα.
Πυροβόλο

Το πυροβόλο είναι ένα φορητό όπλο με κάννη που εκτοξεύει ένα ή περισσότερα βλήματα, συνήθως με την δράση μιας εκρηκτικής δύναμης. Τα πρώτα πυροβόλα εμφανίστηκαν τον 13ο αιώνα, στη Κίνα, όταν η ατομική-φορητή λόγχη φωτιάς συνδυάστηκε με βλήματα. Η τεχνολογία αυτή εξαπλώθηκε σταδιακά στην υπόλοιπη Ανατολική Ασία, τη Νότια Ασία, τη Μέση Ανατολή και στη συνέχεια στην Ευρώπη. Παλαιότερα τα πυροβόλα όπλα χρησιμοποιούσαν συνήθως μαύρη πυρίτιδα ως προώθηση, αλλά σήμερα χρησιμοποιείται άκαπνη πυρίτιδα ή άλλα προωθητικά(κορδίτη). Τα περισσότερα σύγχρονα πυροβόλα (με την αξιοσημείωτη εξαίρεση της ομαλής καραμπίνες διαμετρήματος) έχουν κάννη μέ ελικοειδείς αυλακώσεις ώστε, με περιστροφή, το βλήμα να αποκτά και στροφορμή για βελτιωμένη σταθερότητα πτήσης.
Τα σύγχρονα πυροβόλα περιγράφονται συνήθως από το διαμέτρημά τους (δηλαδή τη διάμετρο της οπής της κάννης τους, η οποία δίνεται σε χιλιοστά ή ίντσες π.χ. 7,5 mm, .357) ή στην περίπτωση των κυνηγετικών όπλων με το διαμέτρημά τους (π.χ. 12 ga.), από το είδος της δράσης που έχουν (ρύγχος, ισχιακή προβολή, μοχλός, βίδα, αντλία, περίστροφο, ημι - αυτόματο, αυτόματο κ.λπ), μαζί με τα συνήθη μέσα του χειρισμού (χειρός ή μηχανική στερέωση). Σε περαιτέρω ταξινόμηση μπορεί να γίνει αναφορά στο είδος της κάννης που χρησιμοποιείται (τουφέκια) και στο μήκος κάννης (π.χ. 19 ιντσών), στην πρωτοβάθμια προβλεπόμενη χρήση του σχεδιασμού (π.χ. κυνηγετικό τουφέκι), ή στην κοινώς αποδεκτή ονομασία για μια συγκεκριμένη παραλλαγή (π.χ. όπλο Γκέιτινγκ). Η λέξη "πυροβόλα όπλα" χρησιμοποιείται συνήθως για μία έννοια και περιορίζεται για μικρά όπλα (όπλα που χρησιμοποιούνται από ένα μόνο άτομο), ενώ η λέξη "πυροβολικό" χρησιμοποιείται για μεγαλύτερα όπλα  επί κιλλίβαντος,  οχημάτων, πλοίων, τραίνων, επί εδάφους κ.ά.
Οι σκοπευτές στοχεύουν με πυροβόλα όπλα τους στόχους τους, με το συντονισμό χεριού-ματιού, χρησιμοποιώντας είτε σιδερένιο σκοπευτήριο επί της κάννης ή δίοπτρα. Η ακριβής σειρά πιστολιών γενικά δεν υπερβαίνει τις 100 υάρδες (91 μ), ενώ τα περισσότερα τουφέκια είναι ακριβή στα 500 μέτρα ( 550 m) χρησιμοποιώντας σιδερένιο σκοπευτήριο, ή σε μεγαλύτερες κλίμακες, διόπτρα (ο γύρος πυροβόλου όπλου μπορεί να είναι επικίνδυνος ή θανατηφόρος πολύ πιο πέρα ​​από το ακριβές βεληνεκές τους.  Μερικά σκοπευτικά τουφέκια έχουν ως σκοπό κατασκευής, να είναι ακριβή σε αποστάσεις πάνω από 2.000 μέτρων (2.200 m).

Στρατιωτικά φορητά όπλα

Τυφέκια, καραμπίνες, υποπολυβόλα.

Πιστόλια

Πιστόλια και περίστροφα (ρεβόλβερ).

Πολυβόλα

Μυδράλια (mitraille, mitrailleuse), μυδραλιοβόλα, πολυβόλα Gatling. Πλήρως αυτόματα πυροβόλα όπλα, φορητά ή σταθερά στερεωμένα σε βάση, με γεμιστήρα ή ταινία (ζώνη) πυρομαχικών και ταχυβολία 300 σφαίρες το λεπτό ή μεγαλύτερη.  

Όπλα πυροβολικού

Οβιδοβόλα, όλμοι και ρουκετοβόλα (εκτοξευτήρες ρουκετών).

Κυνηγετικά όπλα

Κυνηγετική καραμπίνα, δίκαννο.
Κήρυκες (αθηναϊκή οικογένεια)

Οι Κήρυκες ήταν αρχαία αθηναϊκή οικογένεια, η οποία ανήκε στους ευπατρίδες και ήταν γνωστή για τη δράση της από τον 7ο αιώνα π.Χ μέχρι τον 2ο αιώνα μ.Χ. Κατάγονταν από την Ελευσίνα και κατείχαν το αξίωμα του δαδούχου στα Ελευσίνια Μυστήρια (ιδίως την περίοδο του κλάδου Καλλίων-Ιππονίκων). Αυτή η ιερατική θέση ήταν κατώτερη μονάχα απ' αυτή του ιεροφάντη, την οποία κατείχαν τα μέλη της οικογένειας των Ευμολπίδων, με την οποία οι Κήρυκες βρίσκονταν σε συχνή διαμάχη. Τα μέλη της οικογένειας θεωρούσαν πως είχαν καταγωγή από τον Κήρυκα, τον οποίο η οικογένεια των Ευμολπίδων θεωρούσε νεότερο γιο του Εύμολπου, ενώ οι Κύρηκες τον θεωρούσαν γιο του Ερμή και της θυγατέρας του Κέκροπα, Αγραύλου.
Εκτός από ιερατικά καθήκοντα, τα μέλη της οικογένειας φημίζονταν για τον πλούτο τους (ιδίως την εποχή του νομοθέτη Σόλωνα) και για τη διπλωματική τους δράση. Ήταν πρόξενοι των Σπαρτιατών στην Αθήνα και αναλάμβαναν διπλωματικές αποστολές στη Λακεδαίμονα. Επίσης, συμμετείχαν σε διπλωματικές αποστολές στην Περσία και στη Μεγάλη Ελλάδα - ιστορικοί θεωρούν πως αυτό οφείλεται στην ιερατική θέση που κατείχαν τα μέλη της οικογένειας. Όσον αφορά την εσωτερική πολιτική της Αθήνας, οι Κύρυκες είχαν συμμαχήσει με τους Αλκμεωνίδες και τους Φιλαΐδες, μετά από πρόταση του Αριστείδη, ο οποίος καταγόταν (από την πλευρά της μητέρας του) από την οικογένεια των Κηρύκων - η συμμαχία των τριών αριστοκρατικών οικογενειών είχε ενδυναμωθεί με τα δεσμά του γάμου: ο Καλλίας Β' είχε παντρευτεί την Ελπινίκη (θυγατέρα του Μιλτιάδη και αδερφή του Κίμωνα).
Οι σύγχρονοι ιστορικοί θεωρούν πως μέλη της οικογενείας των Κηρύκων ήταν ο διπλωμάτης Καλλίας, γιος του Κρατία (ίσως από την πλευρά της μητέρας του), ο στρατηγός Μυρωνίδης, ο πολιτικός Καλλίας, γιος του Καλλιάδη και ο διάσημος παγκρατιαστής Καλλίας. Επίσης, θεωρείται πως είχαν συγγένεια με τον λογογράφο Ανδοκίδη, ενώ σύζυγος του Αλκιβιάδη ήταν η κόρη του Ιππόνικου Γ', Ιππαρέτη. Παρά την αποδυνάμωση της αριστοκρατικής φατριάς στη δημοκρατική Αθήνα, οι Κήρυκες συνέχισαν να διαδραματίζουν σημαντικό ρόλο στα πολιτικά της ελληνιστικής και ρωμαϊκής εποχής, καθώς μέλος της οικογένειας ήταν και ο Ηρώδης ο Αττικός.
Προσκύνηση των ποιμένων

Η προσκύνηση των ποιμένων είναι θεματικό σκηνικό, που έγινε αντικείμενο εκτεταμένης εικονογραφήσεως στη χριστιανική τέχνη. Σε αυτή, κάποιοι ανώνυμοι ποιμένες (βοσκοί) φθάνουν λίγη ώρα μετά τη Γέννηση του Χριστού στο σπήλαιο της Γεννήσεως στη Βηθλεέμ. Συχνά εικονογραφείται σε συνδυασμό με την «προσκύνηση των Μάγων», οπότε και συνήθως τιτλοφορείται με τον δεύτερο τίτλο. Ο «ευαγγελισμός των ποιμένων», κατά τον οποίο άγγελος Κυρίου τους αναγγέλει τη γέννηση του Χριστού και τους συγκεντρώνει στη φάτνη του, είναι ένα ξεχωριστό θέμα στη χριστιανική εικονογραφία.

Η βιβλική αναφορά

Η προσκύνηση των ποιμένων αναφέρεται στο β΄ κεφάλαιο του Κατά Λουκάν Ευαγγελίου και σε κανένα άλλο από τα τέσσερα κανονικά Ευαγγέλια. Ο Λουκάς γράφει ότι ένας άγγελος εμφανίσθηκε σε μία ομάδα ποιμένων, λέγοντάς τους πως ο Μεσσίας είχε γεννηθεί στη Βηθλεέμ. Αμέσως μετά εμφανίζεται πλήθος αγγέλων που υμνούν τον Θεό λέγοντας «Δόξα ἐν ὑψίστοις Θεῷ καὶ ἐπὶ γῆς εἰρήνη ἐν ἀνθρώποις εὐδοκία» (στίχος 14). Αυτός ο «ευαγγελισμός των ποιμένων», αν και ξεχωριστό θέμα στη χριστιανική τέχνη, περιλαμβάνεται σε κάποιες περιπτώσεις στη σκηνή της Γεννήσεως ως περιφερειακό στοιχείο, παρά το ότι έλαβε χώρα πριν από την προσκύνηση, όπως στον πίνακα του Ντομένικο Γκιρλαντάιο το 1485, όπου διακρίνεται στην άνω αριστερή γωνία. Ο Γκιρλαντάιο δείχνει επίσης από κάτω τους μία ακολουθία που περιλαμβάνει τους Μάγους που έρχονται με τα δώρα τους.
Οι βοσκοί, όπως εξιστορείται στη συνέχεια, σπεύδουν στη Βηθλεέμ για να επισκεφθούν τον Ιησού Χριστό και διαδίδουν αυτό που τους ειπώθηκε για το πρόσωπό του, προτού επιστρέψουν στα κοπάδια τους, εξυμνώντας τον Θεό «ἐπὶ πᾶσιν οἷς ἤκουσαν καὶ εἶδον καθὼς ἐλαλήθη πρὸς αὐτούς.» (στ. 20). Η δήλωση αυτή υπονοεί τον συνδυασμό της μαρτυρίας αυτοπτών μαρτύρων με τη θεϊκή αποκάλυψη.
Ερνέστος Β΄ του Μπρούνσβικ

Βιογραφικά

Ήταν ο πρωτότοκος γιος του Γουλιέλμου ΣΤ΄ και της Δωροθέας Ολδενβούργου, κόρης του Χριστιανού Γ΄ βασιλιά της Δανίας. Σπούδασε στο Βίτενμπεργκ, στη Λειψία και στο Στρασβούργο, αλλά επέστρεψε στο Σέλε διότι χειροτέρευε η υγεία του πατέρα του. Όταν αυτός απεβίωσε το 1592, ο Ερνέστος Β΄ ανέλαβε πρίγκιπας του Λύνεμπουργκ. Αν και αρχικά συμφωνήθηκε με τον αδελφό του και τους ευγενείς να μείνει μόνο 8 έτη, αργότερα συμφωνήθηκε να παραμείνει.
Προσπάθησε να βελτιώσει τα οικονομικά του πριγκιπάτου και της οικογένειας, μια και ο πατέρας του είχε αφήσει χρέη. Το 1610 συμφωνήθηκε στο Σέλε από την οικογένεια να μην διαιρούνται οι γαίες του πριγκιπάτου, πράγμα που επικύρωσε ο Ματθίας των Αψβούργων, βασιλιάς της Γερμανίας.
Απεβίωσε το 1611 και τον διαδέχθηκε ο επόμενος αδελφός του Χριστιανός.
Προγκρές Μ-53

Αποστολή

Το Προγκρές Μ-53 εκτοξεύτηκε με πύραυλο Soyuz-U από το κοσμοδρόμιο του Μπαϊκονούρ στις 16 Ιουνίου 2005 (23:09:34 GMT). Συνδέθηκε με την οπίσθια θύρα του τμήματος Ζβεζντά του σταθμού στις 19 Ιουνίου (00:41:31 GMT). Η σύνδεση έγινε με το εφεδρικό σύστημα TORU, υπό τον έλεγχο του κοσμοναύτη Σεργκέι Κρικαλιόφ, εξ αιτίας απώλειας ισχύος σε έναν από τους σταθμούς εδάφους που έλεγχαν το διαστημόπλοιο. Το Μ-53 αποσυνδέθηκε από τον σταθμό στις 7 Σεπτεμβρίου 2005 (10:25:57 GMT), προκειμένου να απελευθερωθεί η θύρα που χρησιμοποιούσε για το επόμενο διαστημόπλοιο, το Πρόγκρες Μ-54. Το Μ-53 καταστράφηκε στην ατμόσφαιρα μερικές ώρες αργότερα, πάνω από τον Ειρηνικό Ωκεανό.
Ν. Κασιραμάν

Προσωπική ζωή

Ο Κασιραμάν γεννήθηκε στο Κουμπακονάμ. Ο Ναραγιάνα Ιγιέρ ήταν επιτυχημένος επιχειρηματίας και ιδρυτής της  Raman and Raman Limited, την μεγαλύτερη εταιρεία μεταφοράς στην πόλη. Ο Κασιραμάν πέθανε στις 11 Απριλίου 1999.
Γλαρονήσι Γυάρου

Σημείωση

Στις Κυκλάδες και συγκεκριμένα στα ανατολικά του Κάτω Κουφονησίου βρίσκεται μία ακόμα βραχονησίδα με το ίδιο όνομα, με την οποία δεν πρέπει να συγχέονται.
Η Φόρμουλα της Εδέμ

Πλοκή

Στη βιομηχανική περιοχή του κέντρου του Λος Άντζελες, ο Δρ. Χάρισον Πάρκερ έχει δημιουργήσει τη "Φόρμουλα της Εδέμ". Αυτή η νέα, επαναστατική τεχνολογία αιχμής μπορεί να παράγει συνθετικά κάθε είδους οργανισμό. Και όντως το κάνει με ολέθρια αποτελέσματα, αφού το αποτέλεσμα είναι η δημιουργία ενός δολοφονικού Τυραννόσαυρου!

Υποδοχή

Οι κριτικές ήταν περισσότερο αρνητικές, λόγω του βαρετού και πτωχού σεναρίου και επίσης της μικρής διάρκειας εμφάνισης του δεινόσαυρου στην οθόνη. Έχει μια βαθμολογία των 3,0/10 στο IMDb καθώς και μια κάκιστη βαθμολογία των 0% στο Rotten Tomatoes.

Κυκλοφορία

Η ταινία κυκλοφόρησε σε DVD από την Westlake Entertainment στις 20 Φεβρουαρίου του 2007. Βέβαια αυτή η έκδοση δεν περιέχει καθόλου ειδικά χαρακτηριστικά παρά μόνο την ταινία. Επίσης η ιστοσελίδα κριτικής ταινιών Popcorn pictures έδωσε στην ταινία μια βαθμολογία των 1/10.
Άνω Δρόπολη

H Άνω Δρόπολη (αλβανικά: Dropull i sipërm‎) είναι μία πρώην επαρχία του νομού Αργυροκάστρου, στην νότια Αλβανία. Με τη μεταρρύθμιση της τοπικής αυτοδιοίκησης του 2015 έγινε Διοικητική Μονάδας του Δήμου Δρόπολης. Ο πληθυσμός κατά την απογραφή του 2011 ήταν 971. Η δημοτική ενότητα κατοικείται από εθνοτικά Έλληνες.

Οικισμοί

Από τα βόρεια προς τα νότια: Γεωργουτσάτες, Ζερβάτες,  Βουλιαράτες, Βόδριστα, Κρά, Βοδίνο, Βρυσερά, Άγιος Νικόλαος, Πέπελη,  Κλεισάρι, Σελλειό, Λοβίνα(Άνω & Κάτω), Λυκομίλι, Λόγγος, Κρυονέρι,  Σωτήρα, Κοσοβίτσα.
Οδηγός οπτικού δίσκου

Στους υπολογιστές ένας οδηγός οπτικού δίσκου (ΟΟΔ) είναι ένας οδηγός δίσκου που χρησιμοποιεί φως laser ή ηλεκτρομαγνητικά κύματα κοντά στο φάσμα του φωτός σαν μέρος της διαδικασίας ανάγνωσης και εγγραφής δεδομένων. Είναι μια περιφερειακή συσκευή που αποθηκεύει δεδομένα σε οπτικούς δίσκους. Μερικοί οδηγοί μπορούνε μόνο να διαβάσουνε από δίσκους, αλλά συνήθως οι οδηγοί είναι και αναγνώστες και εγγραφείς. Η διαδικασία της εγγραφής σε οπτικό δίσκο καλείται και «κάψιμo».
Κοινά μέσα και τεχνολογίες είναι οι CD, DVD, και Blu-ray Disc.
Ρευματοειδής αρθρίτιδα

Αιτιολογία της ρευματοειδούς αρθρίτιδας

Θεωρείται πιθανόν η αιτία της ρευματοειδούς αρθρίτιδας να είναι κληρονομική, επειδή έχει διαπιστωθεί ότι ανάμεσα στους πάσχοντες υπάρχουν ομάδες ατόμων που ανήκουν στις ίδιες οικογένειες. Οι ειδικοί κατατάσσουν την ρευματοειδή αρθρίτιδα στην κατηγορία των αυτοάνοσων νοσημάτων. Στα αυτοάνοσα νοσήματα το ανοσοποιητικό σύστημα, που έχει ζωτική σημασία για την άμυνα του οργανισμού έναντι των νοσογόνων παραγόντων δεν μπορεί να διακρίνει ανάμεσα στις ουσίες του ίδιου του σώματος και στις εξωγενείς ουσίες, με αποτέλεσμα να στρέφεται εναντίον των ιστών του σώματος. Δεν είναι γνωστό ακόμη ποίες ουσίες αποτελούν έναυσμα για την ενεργοποίηση αυτών των αντιδράσεων (3).

Εργαστηριακά ευρήματα ρευματοειδούς αρθρίτιδας

Δεν υπάρχουν ειδικές εργαστηριακές εξετάσεις, ακτινογραφικές αλλοιώσεις, ιστολογικά ευρήματα από τον αρθρικό υμένα ή ευρήματα του αρθρικού υγρού που να θέτουν τη διάγνωση. Μπορεί όμως μέσω εξέτασης αίματος να βρεθεί αυξημένος ο ρευματοειδής παράγοντας (RF ή Ra-test). Αυξάνεται επίσης η ΤΚΕ και η CRP. Εμφανίζεται ήπια αναιμία, θρομβοκυττάρωση, υπεργαμμασφαιριναιμία και ηωσινοφιλία που μπορεί να συνοδεύονται από την νόσο, και να σχετίζονται κυρίως με το βαθμό της αρθρικής φλεγμονής, της δραστηριότητας της νόσου και με την ύπαρξη εξωαρθρικών εκδηλώσεων (1).

Πρόγνωση ρευματοειδούς αρθρίτιδας

Η πρόγνωση εξαρτάται κυρίως από την ύπαρξη εξωαρθρικών εκδηλώσεων, οι περισσότερες δε αρθρώσεις προσβάλλονται εντός του 1ου έτους. Πιστεύεται ότι οι ασθενείς με κεραυνοβόλο έναρξη της νόσου έχουν καλύτερη πρόγνωση απ΄ότι οι ασθενείς με βραδεία και ύπουλη έναρξη. Η εγκυμοσύνη προκαλεί ύφεση των συμπτωμάτων.

Η μονοαρθρική έξαρση της αρθρίτιδας είναι ασυνήθης και όταν υπάρχει συνηγορεί για σηπτική αρθρίτιδα. Γενικά, η νόσος βραχύνει τη ζωή των ασθενών κατά 5 έως 10 έτη. Βαριές επιπλοκές είναι η αυχενική μυελοπάθεια και η αμυλοείδωση. Οι θάνατοι οφείλονται κυρίως: α) σε λοιμώξεις, σε πνευμονική ή νεφρική προσβολή, σε συμφορητική καρδιακή ανεπάρκεια, σε αιμορραγίες από το γαστρεντερικό σύστημα και β) σε κακοήθη νεοπλάσματα κυρίως του λεμφικού ιστού (3)(1).
Παραδέρα (περιφέρεια)

Έκταση

Η Παραδέρα έχει έκταση 20.49 km². Κατατάσσεται πέμπτη μεγαλύτερη μετά το Σάντα Κρουζ, το Τάνκι Λέντερτ, τη Σαβανέτα κατ το Βόρειο Σαν Νικολάς.
(315898) 2008 QD4

Περιήλιο

Ο 2008 QD4 συγκαταλέγεται ως Κένταυρος από το Minor Planet Center (MPC), το JPL, και το Deep Ecliptic Survey (DES). Τα αντικείμενα που συγκαταλέγονται ως κένταυροι από τα 3 παραπάνω μεγάλα ινστιτούτα, το 2008 QD4 έχει το μικρότερο περιήλιο Θα έρθει στο περιήλιό του τον Αύγουστο του 2010. Εξαιτίας της τροχιακής κλίσης του (41°), είναι πάνω από την εκλειπτική κατά τη την τομή της τροχιάς του Δία, και κάτω από την εκλειπτική κατά τη τομή της τροχιάς του Κρόνου.
Κύπελλο Πρωταθλητριών Ομάδων Ευρώπης 1989-90

Το κύπελλο πρωταθλητριών της περιόδου 1989-90 ήταν το τριακοστό πέμπτο από την καθιέρωση του θεσμού. Το κατέκτησε η ΑΚ Μίλαν για δεύτερη συνεχόμενη φορά και για τέταρτη συνολικά στην ιστορία της κερδίζοντας στον τελικό τη Μπενφίκα με σκορ 1-0. Ο τελικός πραγματοποιήθηκε στις 24 Μαΐου, στη Βιέννη και τον παρακολούθησαν 57.000 θεατές. Αναλυτικά τα αποτελέσματα της διοργάνωσης:
Κυανή Ακτή Αχαΐας

Διοικητική εξέλιξη

Είναι σχετικά καινούριος οικισμός καθώς αναγνωρίστηκε ως τέτοιος στις 05/04/1981, όταν και υπήχθη στην τότε Κοινότητα Ζήριας. Με το ΦΕΚ 267Α της 04/12/1996 αποσπάστηκε από την Κοινότητα Ζήριας και υπήχθη στο νεοπαγή Δήμο Ερινεού. Την περίοδο 1997-2010, βάσει του «Σχεδίου Καποδίστριας», ανήκε στον πρώην Δήμο Ερινεού ως τμήμα του πρώην Δημοτικού διαμερίσματος Ζήριας.
Ακοντισμός στους Ολυμπιακούς Αγώνες

Ο ακοντισμός είναι ένα παλιό αγώνισμα στίβου των Ολυμπιάδων. Βρίσκεται στο πρόγραμμα των αγώνων από την Ολυμπιάδα του 1908 στο Λονδίνο. Όμως, προηγουμένως είχε διεξαχθεί και στους μεσοολυμπιακούς του 1906 στην Αθήνα.
Το αντίστοιχο γυναικείο αγώνισμα μπήκε στο ολυμπιακό πρόγραμμα το 1932 στο Λος Άντζελες.

Αξιοσημείωτα

Στην Ολυμπιάδα του Λονδίνου το 1908 διεξήχθη και το παραπλήσιο αγώνισμα του ελεύθερου ακοντισμού, το οποίο στη συνέχεια αποσύρθηκε από το ολυμπιακό πρόγραμμα. Επίσης, Το 1912 στη Στοκχόλμη δοκιμάστηκε και ο ακοντισμός με δύο χέρια αλλά το πείραμα δεν επαναλήφθηκε.
Ως το 1948 τα μετάλλια ήταν υπόθεση των αθλητών από τη Σκανδιναβία. Ακολούθως, επικράτησαν και άλλοι Ευρωπαίοι και λιγότεροι Αμερικανοί. Στις γυναίκες κυριαρχούν κυρίως αθλήτριες από την κεντρική και ανατολική Ευρώπη.
Στις αρχές του 20ού αιώνα μεγάλη φυσιογνωμία του αθλήματος υπήρξε ο Σουηδός Έρικ Λέμινγκ με δύο συνεχόμενα χρυσά μετάλλια (1908, 1912) κι δύο ακόμα: στους μεσοολυμπιακούς (1906) και στον ελεύθερο ακοντισμό (1908). Το 1906 κατέκτησε και τρία χάλκινα (σφαιροβολία, πένταθλο, διελκυστίνδα). Δύο χρυσά κατέκτησε επίσης ο Φινλανδός Γιόνι Μίιρα (1912, 1920).
Στα νεώτερα χρόνια μεγάλη μορφή είναι ο Τσέχος Γιαν Ζελέζνι με τρία χρυσά μετάλλια (1992, 1996, 2000) κι ένα ασημένιο (1988).
Στις γυναίκες η μεγαλύτερη φυσιογνωμία ήταν η Ρουτ Φουξ από την Ανατολική Γερμανία με δύο χρυσά μετάλλια (1972, 1976), που έφτασε το παγκόσμιο ρεκόρ στα 80 μ. με τον παλιό τύπο ακοντίου.
Στον ακοντισμό γυναικών η Ελλάδα έχει κατακτήσει δύο μετάλλια με τη Μιρέλα Μανιάνι: ένα ασημένιο (2000) και ένα χάλκινο (2004).
Αυγούστα Αναστασία της Λιθουανίας

Βιογραφία

Ήταν μάλλον κόρη του Γκεντιμίνας μεγάλου δούκα της Λιθουανίας. Δεν υπάρχει άμεση απόδειξη γι' αυτό, αλλά επειδή έκανε σπουδαίο γάμο, οι πιο πολλοί ιστορικοί συμπεραίνουν ότι ήταν μέλος της οικογένειας του Γκεντιμίνας. Γεννήθηκε μάλλον το διάστημα 1316-21.
Βαπτίστηκε Ορθόδοξη με το όνομα Αναστασία, με σκοπό να παντρευτεί τον Συμεών το 1333. Αυτός έγινε μεγάλος πρίγκιπας της Μόσχας το 1341. Ο γάμος ήταν μεγάλης σπουδαιότητας, διότι η Ρωσία και η Λιθουανία έριζαν σφοδρά για την υπεροχή στη Ρουθηνία. Ωστόσο οι συγκρούσεις επαναλήφθηκαν δύο έτη μετά τον γάμο, το 1335.
Το 1345 ο αδελφός της Γιαουνούτις μέγας δούκας της Λιθουανίας εκτοπίστηκε από τον μεαλύτερο αδελφό Αλγκίρντας και ζήτησε τη συνδρομή της. Λίγο πριν το τέλος της, η Αναστασία έγινε μοναχή. Τάφηκε στο Κρεμλίνο της Μόσχας σε έναν ναό μονής, που είχε χρηματοδοτήσει.